CELEX: 32014R0852
Language: bg
Date: 2014-08-05 00:00:00
Title: Регламент за изпълнение (ЕС) № 852/2014 на Комисията от 5 август 2014 година за разрешаване на L-метионин като фуражна добавка за всички животински видове  Текст от значение за ЕИП

6.8.2014   
            
            
               BG
            
            
               Официален вестник на Европейския съюз
            
            
               L 233/22
            
         РЕГЛАМЕНТ ЗА ИЗПЪЛНЕНИЕ (ЕС) № 852/2014 НА КОМИСИЯТА
   от 5 август 2014 година
   за разрешаване на L-метионин като фуражна добавка за всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаване на разрешително за използването на добавки при храненето на животните и се посочват основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за издаване на разрешително за L-метионин като фуражна добавка. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението е за разрешаване на L-метионин, получен от Escherichia coli (KCCM 11252P и KCCM 11340P), като фуражна добавка за всички животински видове, която да бъде класифицирана в категорията „хранителни добавки“.
            
         
               (4)
            
            
               В становището си от 8 октомври 2013 г. (2) Европейският орган за безопасност на храните („Органът“) заключи, че при предложените условия на употреба L-метионин, получен от Escherichia coli (KCCM 11252P и KCCM 11340P), не се отразява неблагоприятно върху здравето на човека, здравето на животните или околната среда и че използването му може да се счита за ефикасен източник на аминокиселината L-метионин за всички животински видове. Органът не счита, че са необходими специфични изисквания за мониторинг след пускането на пазара. Той провери също така доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               Оценката на посоченото вещество показва, че са изпълнени условията за получаване на разрешително, установени в член 5 от Регламент (ЕО) № 1831/2003. Следователно употребата на посоченото вещество следва да бъде разрешена съгласно приложението към настоящия регламент.
            
         
               (6)
            
            
               В становището си Органът изрази опасения относно безопасността за целевите видове, когато L-метионин се дава с водата за пиене. Въпреки това Органът не предлага максимално съдържание за L-метионин. С оглед на това, когато L-метионин се дава с водата за пиене, е целесъобразно ползвателят да получи указания да вземе предвид всички източници на метионин, за да се осигури оптимален прием на незаменимите аминокиселини, без това да повлияе върху състоянието на животните.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченото в приложението вещество, което спада към категорията „хранителни добавки“ и към функционалната група „аминокиселини, техните соли и аналози“, се разрешава като добавка при храненето на животните при условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 август 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal (Бюлетин на ЕОБХ) 2013 г.; 11(10):3428.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg/kg пълноценен фураж със съдържание на влага 12 %
               
            
                  
                     Категория „хранителни добавки“. Функционална група „аминокиселини, техните соли и аналози“
                  
               
            
                  3c305
               
               
                  —
               
               
                  L-метионин
               
               
                  
                     Състав на добавката
                  
                  L-метионин с чистота най-малко 98,5 %
                  
                     Характеристика на активното вещество
                  
                  L-метионин ((2S)-2-амино-4-(метилтио)бутанова киселина), получен чрез ферментация с Escherichia coli (KCCM 11252P и KCCM 11340P)
                  Химична формула: C5H11NO2S
                  CAS номер: 63-68-3
                  
                     Метод за анализ
                      (1)
                  
                  За определяне на L-метионин във фуражната добавка: абсорбция на инфрачервени лъчи и оптично въртене — методи от монографиите в Кодекса по химия на храните.
                  За количествено определяне на метионин във фуражната добавка и в премикси, които съдържат повече от 10 % метионин: йонообменна хроматография, комбинирана с получаване на производни след колоната и фотометрична или флуоресцентна детекция (HPLC-VIS/FD) — ISO/DIS 17180.
                  За определяне на метионин в премикси, които съдържат по-малко от 10 % метионин, в комбинирани фуражи, във фуражни суровини и във вода: йонообменна хроматография, комбинирана с получаване на производни след колоната и фотометрична или флуоресцентна детекция (HPLC/VIS) — Регламент (ЕО) № 152/2009 на Комисията (2) (приложение III, раздел Е).
               
               
                  Всички видове
               
               
                  —
               
               
                   
               
               
                   
               
               
                  
                              1.
                           
                           
                              L-метионин може също да се приема и с водата за пиене.
                           
                        
                              2.
                           
                           
                              Задължително обозначаване върху етикета на добавката и премиксите:
                              „Ако добавката се приема с водата за пиене, трябва да се избягва прекомерната употреба на белтъчини.“
                           
                        
                              3.
                           
                           
                              При доброволно обозначаване на добавката върху етикета на фуражните суровини и комбинираните фуражи се включва следното:
                              
                                          —
                                       
                                       
                                          наименование и идентификационен номер на добавката,
                                       
                                    
                                          —
                                       
                                       
                                          количество на добавката.
                                       
                                    
                        
               
                  26 август 2024 г.
               
            
         (1)  Подробна информация за методите за анализ може да бъде намерена на следния адрес на референтната лаборатория: https://ec.europa.eu/jrc/en/eurl/feed-additives/evaluation-reports
      
         (2)  ОВ L 54, 26.2.2009 г., стр. 1.